韻書

韻書係古代嘅中文字典，呢種書攞韻來分類啲漢字。原本，做韻書係用來喺作詩、詞、曲呢啲韻文時，可以去查可能押韻嘅字，但佢將音韻分類得好細，超出押韻所需要嘅精度，同時佢亦記低字義，所以佢同字書呢啲書一樣，有辭典嘅用處。現存最早同時係影響力最大嘅韻書係隋朝陸法言嘅《切韻》。

韻嘅定義係去除聲母同介音、淨攞音節後半部，呢個音韻用四聲嘅唔同來區別。例如《廣韻》有206韻嘅韻目，同一韻目按唔同聲類、等呼將漢字分類成小韻。

歷代發展 
喺古代嘅三國時代，就有李登嘅《聲類》，到晉代有呂靜嘅《韻集》，但呢啲書好早就亡佚，具體入面寫咗啲咩嘢唔清楚。唐代封演嘅《聞見記》中，用咗宮商角徵羽呢五聲。

現存最古老嘅韻書係陸法言嘅《切韻》，呢部書喺日後不斷增補修訂，到唐代叫《唐韻》，到宋代分別編成《廣韻》、《集韻》。同樣喺宋代，爲咗應對科舉，作咗簡略版嘅《韻略》，之後修訂佢成《禮部韻略》。佢同《廣韻》一樣，都用206韻，但因爲有啲韻會同用，實質得108韻。之後，金代王文郁平水刊咗《新刊韻略》，有106韻，而劉淵嘅《壬子新刊禮部韻略》有107韻。受佢哋影響，元初陰時夫嘅《韻府群玉》定咗106韻，明代以降嘅文人就用呢106韻。呢個稱呼做平水韻。呢個詩韻系統到咗明代有《洪武正韻》、到咗清代有《佩文詩韻》。

除咗詩韻，仲有填詞用嘅、寫曲用嘅《中原音韻》。元代周德聲作嘅《中原音韻》係基於當時北方嘅發音而作，將平水韻嘅109韻統合爲19韻，有個音韻變化係入聲消失咗，佢分入第啲聲調，有平、上、去聲。另外喺曲韻，同四聲冇關係嘅通押中，上、去呢二聲冇建韻目。呢本書係研究近古音嘅基本用書，所以近古音又稱呼做中原音韻音系。

喺近代，華南出現咗啲地方韻書，來記錄、標準化當地嘅漢語字音。當中粵語喺清朝中期出咗《分韻撮要》，喺日後畀英國人主要韻書 
《切韻》
《唐韻》
《廣韻》
《禮部韻略》
《集韻》
《五音集韻》
平水韻
《古今韻會舉要》
《韻府群玉》
《中原音韻》
《蒙古字韻》
《洪武正韻》
《五車韻瑞》
《佩文詩韻》
《佩文韻府》
《清漢對音字式》

《分韻撮要》
《戚林八音》

類:中古漢語
類:中文古書